b'\n_START_ARTICLE_\nShanghain ghetto\n_START_PARAGRAPH_\nShanghain ghetto oli Shanghaissa sijainnut noin 2,5\xc2\xa0km\xc2\xb2 laajuinen alue, jossa asui noin 20\xc2\xa0000 Saksasta, It\xc3\xa4vallasta, T\xc5\xa1ekkoslovakiasta, Unkarista, Romaniasta, Puolasta ja Liettuasta paennutta juutalaispakolaista. Japanilaisten miehitt\xc3\xa4m\xc3\xa4ss\xc3\xa4 Shanghaissa kaupungissa asuneet juutalaiset koottiin Hongkoun kaupunginosaan._NEWLINE_Pakolaiset asuivat kaupungin k\xc3\xb6yhimm\xc3\xa4ss\xc3\xa4 ja ahtaimmassa osassa. Paikalliset juutalaiset ja Yhdysvaltalaiset juutalaisj\xc3\xa4rjest\xc3\xb6t avustivat asukkaita l\xc3\xa4hett\xc3\xa4m\xc3\xa4ll\xc3\xa4 ruokaa ja muita tarvikkeita. Japanilaisviranomaiset asettivat alueelle asteittain kasvaneita rajoituksia, mutta ghettoa ei ikin\xc3\xa4 rajattu muurein. My\xc3\xb6sk\xc3\xa4\xc3\xa4n alueella asuneet kiinalaiset eiv\xc3\xa4t muuttaneet pois.'